Orolga ajratilgan pullar qayerda? — Boriy Alixonov bilan suhbat

2018-yilda dunyoning ekologik indeksi navbatdagi reytingini e’lon qildi. Unga ko‘ra, Shveysariya, Fransiya va Daniya birinchi o‘rinlarni egalladi. O‘zbekiston esa 180 mamlakat ichida 136-o‘rinda. O‘zbekistondan keyin bir qator Afrika mamlakatlari ro‘yxatni davom ettirgan.
Ushbu reyting dunyodagi ekologiyaning haqiqiy sur’atini qanchalik haqqoniy aks ettiradi va O‘zbekistonda vaziyat chindan ham shunchalar yomonmi?
“Daryo” Oliy Majlis Qonunchilik palatasi spikeri o‘rinbosari, O‘zbekiston Ekologik partiyasi raisi Boriy Alixonov bilan Orol fondi, daraxtlar moratoriysi hamda O‘zbekistonning ekologik ahvoli haqida ochiq suhbat o‘tkazdi.